Source: https://www.hhb.sk/pravny-eshop/svizne-vymahanie-pohladavok/
Timestamp: 2020-08-14 22:29:11+00:00

Document:
Svižné vymáhanie pohľadávok | HHB advokátska kancelária s.r.o.
Svižné vymáhanie pohľadávokMarek Hraška2020-07-12T22:11:21+02:00
Dlžia vám? Rýchlo a bezpečne vás prevedieme súdnym vymáhaním.
Ak čítate tieto riadky, zrejme to poznáte. Poctivo ste dodali službu alebo tovar, vystavali faktúru a čakali na jej úhradu. Čakali, čakali a čakali... a peniaze nikde. Teraz máte pohľadávku a svojho dlžníka. Čo s tým? Ak chcete svoje peniaze dostať od svojho dlžníka, musíte sa obrátiť na súd.
musíte si najskôr nájsť spoľahlivého advokáta
zaplatiť nemalé súdne poplatky za podanie žaloby
dlho čakať, kým súd konečne definitívne vyrieši váš prípad
osobne sa zúčastňovať súdnych pojednávaní
celý čas sa nepríjemne naťahovať a často aj strácať čas, ktorý môžete využiť produktívnejšie
... alebo môžete využiť naše riešenie:
ponúkame vám služby overenej advokátskej kancelárie (prejsť na referencie)
s nami platíte len polovičné súdne poplatky
využívame také postupy pred súdmi, ktoré garantujú najrýchlejšie možné vybavenie vášho prípadu
90 % nami vedených prípadov skončí bez nutnosti vašej osobnej prítomnosti
vy už len dostávate správy o stave vymáhania a pohodlne sa venujete svojim záležitostiam
Čo obsahuje naša služba?
Posúdime vaše šance
Zašlete nám všetky podklady k vašej nezaplatenej pohľadávke. Zväčša ide o objednávku alebo zmluvu, dodací list a faktúru. My podklady vyhodnotíme a posúdime vaše šance na úspech. Ak ich vyhodnotíme negatívne, neodporučíme vám podať žalobu na súd.
Ak ale prídeme k záveru, že šancu na výhru v súdnom spore máte, odporučíme vám využiť špeciálne súdne konanie, ktoré sa volá "upomínacie konanie". Vďaka získanému súdnemu rozhodnutiu donútime vášho dlžníka, aby vám konečne zaplatil vašu faktúru, a to aj prostredníctvom exekútora.
A čo je najlepšie? Za posúdenie vašich šancí na úspech pred súdom nám nič neplatíte.
Čo je to upomínacie konanie?
ide o špeciálne rýchle a čisto elektronické súdne konanie
je vedené len Okresným súdom Banská Bystrica bez osobnej účasti ktorejkoľvek zo sporových strán
platí sa len polovičný súdny poplatok oproti bežnému súdu
Porovnanie medzi upomínacím konaním a štandardným súdnym konaním
Upomínacie konanie Štandardné súdne konanie
Súdne rozhodnutie (platobný rozkaz) za 2 - 3 týždne Súdne rozhodnutie (platobný rozkaz) za dva a viac mesiacov (najmä v prípade bratislavských súdov)
súdny poplatok 3 % zo žalovanej sumy súdny poplatok 6 % zo žalovanej sumy
riešené len elektronicky riešené elektronicky, papierovo aj osobne
Nemusíme sa hneď súdiť, môžeme poslať najskôr predžalobnú výzvu
Ak nemáte chuť dávať vášho dlžníka hneď na súd pre relatívne dobré vzťahy s ním, nemusíme tak urobiť. Niekedy zvykne pomôcť, ak dlžníkovi pošleme predžalobnú výzvu vytvorenú pod hlavičkou našej kancelárie. V nej ho upozorníme, že ak v lehote niekoľkých dní (zväčša 7) nezaplatí na váš účet celý dlh, podáme na neho žalobu. Je to niečo ako posledné varovanie.
Predžalobná výzva zvykne niekedy pomôcť a rýchlo vyriešiť problém. Dlžník vidí, že vymáhanie pohľadávky ste zadali advokátovi a myslíte to vážne. Napriek tomu, že si myslíme, že sa oplatí vyskúšať predžalobnú výzvu, klientom hovoríme, nech nemajú od nej príliš veľké očakávania. Vo väčšine prípadov totiž predžalobná výzva nepomôže.
O priebehu vymáhania vás budeme vždy informovať
O celom priebehu súdneho konania vás budeme informovať prostredníctvom emailu. Vždy keď nastane akýkoľvek posun vo vašom prípade a dostaneme zo súdu poštu, obratom sa to dozviete.
Vy nebudete mať žiadne starosti. Všetko vybavíme za vás a všetky potrebné lehoty vám budeme strážiť.
Prevedieme vás aj exekúciou
Niektorých dlžníkov nemotivuje k plateniu ani súdne rozhodnutie. V takom prípade musí prísť na rad exekútor a nútene zobrať dlžníkovi peniaze a poslať ich na váš účet.
Všetky dokumenty, podania a iné starosti ohľadom exekúcie a komunikácie s exekútorom budeme riešiť za vás. Nemusíte sa o nič starať. Na váš email vám budeme len zasielať správy o tom, ako exekúcia prebieha.
Náklady na naše služby vám preplatí dlžník
Isto sa pýtate, kto zaplatí naše služby. Spočiatku to budete vy. Avšak keď sa úspešne skončí súdne konanie, súd automaticky prikáže vášmu dlžníkovi, aby vám preplatil aj náklady na naše služby.
Dlžník vám teda zaplatí vašu faktúru, často aj úroky z omeškania, bude vám musieť preplatiť aj súdny poplatok, ktorý ste platili po podaní žaloby a kompletne aj náklady na naše právne služby. Ak to dobrovoľne nezaplatí, exekútor bude od neho všetky tieto sumy vymáhať vrátane nových nákladov, ktoré vám vzniknú v exekučnom konaní.
Čo naša služba NEobsahuje?
Majetok dlžníka nevytvoríme
Ak váš dlžník skutočne nemá peniaze, nemáme tú moc, aby sme mu ich dokázali vytvoriť. Hoci by sme to pre vás urobili veľmi radi, stále to nedokážeme. V takomto prípade zostane vaša pohľadávka nezaplatená aj napriek úspešnému súdnemu rozhodnutiu.
Aby sme sa ale pokúsili vyhnúť tomuto negatívnemu výsledku, pred podaním žaloby vykonáme základnú lustráciu vášho dlžníka v rôznych registroch, vďaka čomu zistíme, či ide o nemajetnú osobu majúcu množstvo dlhov. Ak to zistíme, žalobu vám neodporučíme podať.
Vymáhame legálne
Sme advokátska kancelária, a preto sa pri vymáhaní vašich pohľadávok riadime striktne len zákonom. Ideme po vašich dlžníkoch nekompromisne, tvrdo a vytrvalo, ale vždy len tak, ako to umožňuje zákon.
Vďaka nášmu legálnemu prístupu k vymáhaniu pohľadávok ani vám nevytvárame nové problémy, ktoré by mohli nastať pri rôznych nekalých vymáhačských praktikách.
Ak hľadáte niekoho, kto bude vymáhať vaše pohľadávky vyhrážkami a nátlakmi, ste na nesprávnej adrese.
100 % garanciu výhry
Ak po posúdení vašich dokumentov prídeme k záveru, že máte šancu pred súdom vyhrať, a teda odporučíme vám podať žalobu, radíme vám na základe mnohoročných skúseností v desiatkach súdnych sporov.
Aj napriek tomu sa ale môže stať, že súd prehráte. Sudca je tiež len človek a môže urobiť chybu alebo jednoducho inak právne posúdiť váš prípad. Preto si vždy pamätajte, že nami predpokladaný výsledok súdneho sporu je vždy len odhadovaný, ale nikdy nie istý alebo garantovaný.
Ako môžete vidieť, naša služba "Svižné vymáhanie pohľadávok" nie je dokonalá. Patrí ale k najlepším možným, akú nám ju dovoľuje mať súčasná legislatíva a náš právny systém.
4 základné výhody našej služby
Súdne rozhodnutie máte v rukách do 2 - 3 týždňov a ak je váš dlžník aspoň trošku zodpovedný, môžete mať približne o 1,5 mesiaca od podania žaloby peniaze na vašom účte.
Vďaka tomu, že podávame vašu žalobu elektronicky a riešime všetku komunikáciu so súdom výhradne elektronicky, platíte len polovičný súdny poplatok.
Ak si váš dlžník nevšimne súdne rozhodnutie doručené mu do e-schránky a nebude sa proti nemu brániť, o niekoľko týždňov ho dostaneme rovno na exekúciu.
Náklady na naše právne služby vám bude povinný preplatiť váš dlžník, a to v ich plnej výške. Súd mu to na základe zákona automaticky prikáže.
Cena našich služieb sa určuje podľa Vyhlášky Ministerstva spravodlivosti SR č. 655/2004 Z. z. o odmenách a náhradách advokátov za poskytovanie právnych služieb a závisí od hodnoty vašej pohľadávky. Podľa nej sa určí hodnota jedného právneho úkonu. Právnym úkonom je napríklad príprava žaloby, príprava odvolania alebo účasť na súdnom pojednávaní.
Podľa toho, koľko takýchto právnych úkonov je potrebné vo vašom prípade urobiť, toľko platíte. Celkový počet právnych úkonov závisí od dĺžky súdneho konania, ktoré sa dá na začiatku len odhadnúť.
Nebudeme to však ďalej komplikovať. Pripravili sme pre vás kalkulačku, ktorá vám komplikované pravidlá a vzorce maximálne zjednodušuje. Zadajte do nej hodnotu vašej pohľadávky a dozviete sa približnú cenu našich služieb a vašich celkových nákladov (vrátane súdneho poplatku).
Na zhotovení online kalkulačky pracujeme. Hneď, ako ju budeme mať pripravenú, zverejníme ju na tomto mieste.
Kým sa tak stane, môžete nás kontaktovať emailom na:
marek.hraska@hhb.sk
Napíšte nám hodnotu vašej pohľadávky a my vám pošleme približnú cenu našich služieb.
Aké pohľadávky vymáhame v rámci našej služby?
Dovoľujeme si vás upozorniť, že nie úplne každá pohľadávka je vhodná na to, aby bola vymáhaná súdne prostredníctvom upomínacieho konania. Nižšie vám preto uvádzame prehľad základných vlastností, ktoré by mala mať vaša pohľadávka, aby sa vám oplatilo ju riešiť prostredníctvom našej služby:
Hodnota pohľadávky musí byť aspoň 500,00 EUR
Ak máte viac menších nezaplatených faktúr, ktoré v súčte presahujú 500,00 EUR, je táto podmienka splnená. Dôvod, prečo je daná takáto hranica, je ekonomická rentabilita právnej služby. Pri nižších pohľadávkach je cena za právne služby príliš nízka a nezodpovedá hodnote vynaloženej práce.
Musí ísť o peňažnú pohľadávku
Väčšina pohľadávok býva peňažných, takže splnenie tejto podmienky zrejme nebude problém. Za nepeňažné pohľadávky sa označujú rôzne povinnosti. Napríklad dodať službu alebo vykonať určitú prácu. Toto nie je možné riešiť prostredníctvom upomínacieho konania.
Najlepšie je, ak máte na pohľadávku vystavenú faktúru
Splnenie tejto podmienky nie je nevyhnutné, ale poteší. Cez upomínacie konanie sa najrýchlejšie riešia tie pohľadávky, na ktoré sú vystavené faktúry. Ide teda o typ súdneho konania, ktorý vedia najlepšie využiť podnikatelia. Ak sú platcami DPH a faktúru uviedli v kontrolnom výkaze, je to ešte lepšie, lebo ich právna pozícia je proti dlžníkovi o to silnejšia.
Ak ste ale len súkromná osoba, ktorá má pohľadávku, ale nemusela na ňu vystavovať faktúru (napr. ste niekomu poskytli len pôžičku), neváhajte nás kontaktovať. Aj vám vieme v rámci tejto služby pomôcť.
Ako bude prebiehať vymáhanie pohľadávky krok za krokom?
Naštudovanie podkladov
Na úvod naštudujeme všetky podklady, ktoré nám k vašej pohľadávke doručíte a vyhodnotíme, či máte šancu uspieť pred súdom
Ak budete mať záujem, pred podaním žaloby zašleme vášmu dlžníkovi predžalobnú výzvu pod hlavičkou našej kancelárie.
Ak bude krok č. 2 neúspešný alebo ho vynecháme, prejdeme k spísaniu a podaniu žaloby. Tým sa začne upomínacie konanie pred súdom.
Výsledkom upomínacieho konania je súdne rozhodnutie, ktorým sa vášmu dlžníkovi prikáže všetko vám zaplatiť. Toto rozhodnutie sa nazýva platobný rozkaz.
Tieto kroky sa budú realizovať, ak váš dlžník bude vydaný platobný rozkaz
Nadobudnutie právoplatnosti
Počkáme si, kým sa platobný rozkaz stane právoplatným. To znamená, že bude považovaný za konečný a my budeme môcť začať s exekúciou.
Krok číslo 6
Začneme s exekúciou
Pripravíme a podáme návrh na začatie exekúcie. Potom už len budeme čakať, kedy sa exekútorovi podarí vymôcť vašu pohľadávku.
Tieto kroky sa budú realizovať, ak sa váš dlžník bude proti platobnému rozkazu
Pokračujeme v boji
V prípade obrany dlžníka sa platobný rozkaz zruší a začne sa štandardné súdne konanie. My v ňom musíme obhájiť vašu pozíciu a počkať si na definitívny rozsudok.
Ak bude rozsudok vydaný vo váš prospech (vyhráme), počkáme si, kým sa stane právoplatným. Niekedy sa dlžník odvolá. Potom si ešte musíme počkať na rozsudok odvolacieho súdu.
Krok číslo 7
Ak už máme v rukách konečný rozsudok o vašej výhre, navrhneme súdu čo najskôr začať s exekúciou. Potom budeme čakať, kedy sa exekútorovi podarí vymôcť vašu pohľadávku.
Koľko ma bude stáť podanie žaloby?
Výpočet nákladov na podanie žaloby je značne komplikovaný a vždy sa odvíja od výšky vašej pohľadávky. Preto vám náklady vždy pred podaním žaloby presne vyčíslime. Orientačnú výšku vašich nákladov sa môžete dozvedieť vďaka našej kalkulačke, ktorá sa nachádza vyššie na tejto stránke.
Nezabudnite, že ak súdny spor vyhráte, všetky vaše náklady bude dlžník povinný vám preplatiť.
Koľko ma bude stáť celé súdne konanie?
Na túto otázku sa odpovedá, ešte ťažšie, ako na predošlú. V každom súdnom konaní je potrebné urobiť niekoľko právnych úkonov (podať žalobu, písomne sa vyjadriť, zúčastniť sa pojednávania, odvolať sa). Koľko takýchto úkonov nakoniec bude závisí prípad od prípadu a tiež od toho, ako vedie spor samotný súd. Niektorí sudcovia sú rýchlejší, niektorí vyžadujú viac právnych úkonov na uzavretie prípadu.
Vy platíte osobitne za každý právny úkon. Jeho hodnota sa vypočítava z hodnoty vašej pohľadávky (z hodnoty žalovanej sumy). Presné náklady vám vyčíslime vždy pred každým právnym úkonom, ktorý bude potrebné vykonať.
Orientačnú výšku vašich nákladov na celé súdne konanie sa môžete dozvedieť vďaka našej kalkulačke, ktorá sa nachádza vyššie na tejto stránke.
Bude mi stačiť len podanie žaloby na súd? Potom už dlžník uhradí, čo má?
Celá naša služba smeruje presne k tomuto cieľu. Dúfame, že podaním žaloby sa vaše náklady a tiež starosti skončia. Všetko ale závisí od toho, či dlžník bude rešpektovať súdne rozhodnutie (platobný rozkaz) a zaplatí vám, čo má prikázané, alebo či bude súdne rozhodnutie ignorovať, prípadne sa voči nemu brániť.
Ak bude súdne rozhodnutie ignorovať, o niekoľko dní môžeme začať viesť proti nemu exekúciu. Trošku vám stúpnu náklady, ale to nie je až také zlé.
Horšie bude, ak sa dlžník začne brániť. Vtedy musíme začať aj my tvrdo bojovať a obhájiť pred súdom vašu pozíciu. Súdne konanie sa však môže pretiahnuť na niekoľko mesiacov až rokov a vaše náklady môžu stúpnuť dvoj až trojnásobne (platiť budete postupne podľa toho, ako sa budú robiť jednotlivé právne úkony). Preto je najlepšie, ak sa dlžník vôbec nebráni.
Je výsledok na súde v môj prospech na 100 % istý?
Žiaden výsledok súdneho sporu nie je na 100 % istý. Každý spor posudzuje sudca individuálne, a preto nikdy nemôžete s istotou vedieť, aké bude jeho rozhodnutie.
Sme kancelária, ktorá má kvalitné odborné znalosti, roky skúseností a desiatky vyhratých sporov za sebou. Preto ak vám po posúdení vašich podkladov odporučíme podať žalobu, robíme tak preto, že sme presvedčení, že vyhráte. Ak takéto odporúčanie od nás dostanete, nemajte obavy zo súdu.
Radi by sme vám k nášmu odporúčaniu podať žalobu pridali aj 100 % istotu, že spor vyhráte. To však urobiť nemôžeme. Môžeme vám ale dať 100 % istotu, že ak sa na súd neobrátite, dlžník vám vašu pohľadávku nezaplatí.
Čo ak súd prehrám?
Ako sme už uviedli, šanca, že súd rozhodne proti vám, je nízka, ak sme vám odporučili podať žalobu. Ak by sa tak ale naozaj stalo, musíte počítať s tým, že vaša pohľadávka zostane nezaplatená. Nikto vám nevráti súdny poplatok, ktorý ste uhradili pri podaní žaloby a nikto vám nevráti náklady, ktoré ste minuli na právne služby.
Ak bude mať dlžník počas súdneho sporu svojho advokáta, dlžníkovi budete musieť zaplatiť aj náklady na jeho advokáta. Tie budú súdom vyčíslené v podobnej výške, ako náklady na naše právne služby (môže tam byť rozdiel 1 - 2 právne úkony).
Ako dlho trvá, kým peniaze od dlžníka vysúdim?
Čas, za ktorý od dlžníka dostanete peniaze, závisí od rýchlosti súdu. Tá je veľmi individuálna. Poznáme prípady, kedy klient dostal peniaze od dlžníka už o 3 týždne po podaní žaloby. Stretli sme sa ale už aj s tým, že klient si počkal 5 rokov na konečný rozsudok súdu.
Ako môžete vidieť, celkový čas "súdenia sa" je veľmi individuálny. Priemerne však môžete počítať s nasledovnými časmi:
> ak sa dlžník nebráni, "vysúdenie" peňazí od neho trvá približne 4 - 6 mesiacov
> ak sa dlžník bráni, "vysúdenie" peňazí od neho trvá približne 1 - 3 roky
Akú mám istotu, že od dlžníka dostanem všetko preplatené?
Úprimne? Istotu nemáte žiadnu. Vieme vám však garantovať, že ak dlžník má peniaze a vy súdny spor vyhráte, k svojim peniazom sa dostanete.
Tiež vám vieme garantovať, že ak dlžník má peniaze, ale začne sa vyhýbať súdom a exekútorovi rôznym zbavovaním sa majetku, urobíme všetko preto, aby sme ho dobehli a vaše peniaze vám zaistili. A verte nám, v práve vieme byť veľmi kreatívni 😉
Stále váhate? Prečítajte si skúsenosti a názory niektorých našich klientov na naše služby:
12:21 03 Jul 20
Velká spokojnosť, po tom ako mi poisťovňa odmietla vyplatit škodu, som sa obrátil na túto kanceláriu. Seriózne jednanie na úrovni.Veľká vďaka . s pozdravom Peter Šovčík
Dávid Belovežčík
Veľmi spokojný s poskytovanymi službami.
Maximálna spokojnosť. Profesionalita. Niet čo vytknúť!
Petra Luptakova
10:36 15 May 20
Veľké ďakujem advokátskej kancelárii JUDr. Marek Hraška za pomoc pri riešení neuznanej škodovej udalosti. Všetko mi bolo vopred zrozumiteľne vysvetlené, ako aj počas riešenia daného problému. O každom kroku ma p. JUDr. Hraška informoval. Dakujem za profesionalitu, prístup, komunikáciu, férovosť ako aj promptnosť.Môžem len každému doporučiť.Za mňa kancelária, ktorá chce ľuďom pomôcť, jedným slovom na 1*Petra Luptáková
07:57 04 May 20
Preplatenie čelného skla z PZP po tom čo poistovňa odmietla plnenie - rýchla a jasná komunikácia, všetko prebehlo hladko a po pár týždňoch od oslovenia bola celá záležitosť vybavená a peniaze na účte
Robo Klačko
00:19 28 Apr 20
Perun Nova
09:31 09 Jan 20
So službami advokátskej kancelárie p. JUDr. Mareka Hraška som bol veľmi spokojný. Všetko bolo zrozumitelné od samého začiatku, korektný prístup a nakoniec aj úspešnosť sporu v náš prospech. Ešte raz vďaka
Dagmar Vanglová
09:04 09 Dec 19
So službami advokátskej kancelárie JUDr. Mareka Hraška sme boli nadmieru spokojní. Ak Vám poisťovňa nechce preplatiť čelné sklo z PZP, obráťte sa na JUDr. Mareka Hrašku a za cca 1 a pol mesiaca máte peniaze naspäť, tak ako my. Boli sme veľmi prekvapení jeho ochotou pomôcť, ľudským prístupom a profesionalitou.
21:57 19 Nov 19
07:29 05 Nov 19
10:25 31 Oct 19
Spokojnosť, promtné riešenie za prijateľné ceny
môžem tohto pána iba odporúčať.....😉
všetko vysvetlí,nemá problém poradiť,komunikácia bez problémov a hlavne sme vyhrali nás spor z poistovnov aj keď nám poistovna tvrdila,že nemáme nárok na preplatenie čelného skla na aute aj keď sme mali vodiča druhého auta a ten si bol vedomí,že nám škodu na aute spôsobil on....JUDr. Marekovi Hraskovi som volala,obrátila sa na neho so svojím problémom a spor sme vyhrali a peniazky už máme na svojom účte od poisťovne 😉ešte raz ďakujeme veľmi pekne
Miroslav Holička
08:14 25 Oct 19
Super, rýchla komunikacia aj vybavenie.
Eva Hornakova
07:20 18 Oct 19
Požiadavka na advokátsku kanceláriu JUDr. Marek Hraška- bola vyriešená veľmi rýchlo a kvalitne.
Odporúčame ... spokojnosť
Jurij Korz
19:04 07 Oct 19
Odporučame advokatsku kancelariu na 100% spokojnosť
Eva Domiňáková
07:39 03 Sep 19
Ďakujem za poskytnutie služieb, veľká spokojnosť, advokátsku kanceláriu určite odporúčam.
Milan Putiš
19:36 19 Aug 19
Ak Vám poisťovňa nechce preplatiť čelné sklo z PZP, obráťte sa na JUDr. Mareka Hrašku a za cca 1 a pol mesiaca máte peniaze naspäť, tak ako ja. Ďakujem.
Tamara Christovova
Mario Danihel
18:07 05 Aug 19
Ďakujem za poskytnutie služieb advokátskej kancelárie JUDr Marek Hraška. 100% spokojnosť. O každom posuve - priebehu sporu ma informoval. Komunikácia, ústretovosť, dostatočné vysvetlenie problematiky, okamžité reakcie - proste tento pán vie čo robí. Keď mi prišlo oznámenie z poisťovne o ukončení škodovej udalosti bez poistného plnenia som kontaktoval pana JUDr Mareka Hraška. Všetko ochotne, dostatočne vysvetlil, poslal som mu potrebné dokumenty a ostatné nechal na ňom. Po mesiaci a pol som mal súdny spor s poisťovňou uzavretý v MÔJ PROSPECH. Vrelo odporúčam využitie služieb advokátskej kancelárie JUDr Marek Hraška. Ešte raz velké ďakujem
Ďakujem za poskytnutie služieb advokátskej kancelárie JUDr Marek Hraška. 100% spokojnosť. O každom posuve - priebehu sporu ma informoval. Komunikácia, ústretovosť, dostatočné vysvetlenie problematiky, okamžité reakcie - proste tento pán vie čo robí. Keď mi prišlo oznámenie z poisťovne o ukončení škodovej udalosti bez poistného plnenia, som kontaktoval pána JUDr Mareka Hraška. Všetko ochotne, dostatočne vysvetlil, poslal som mu potrebné dokumenty a ostatné nechal na ňom. Po mesiaci a pol som mal súdny spor s poisťovňou uzavretý v MÔJ PROSPECH. Vrelo odporúčam využitie služieb advokátskej kancelárie JUDr Marek Hraška. Ešte raz velké ďakujem
Juliana Reichelová
07:59 05 Aug 19
Maximálna spokojnosť, odporúčam. Skvelí ľudský prístup čo sa týka s jednaním s klientom a s riešením potrebných vecí, rýchle doriešenie problémov v čo najkratšom čase ako je to len možné. Ďakujeme za doriešenie nášho prípadu s čelným sklom. Ak v budúcnosti ešte budeme potrebovať advokáta, tak len jedine Vás. 🙂
Katka Kralik
09:45 01 Jul 19
Promptne vybavenie, bezchybna komunikacia, 100% spokojnost. Budem odporucat aj dalej.
Natasa Lubelanova
Vysoká profesionalita, rýchlosť a bezproblémové vybavenia objednanej zakázky. Jednoznačne odporúčam využitie služieb tejto firmy.
Col servis Col servis
anka skrabakova
Tatiana Užovičová
12:36 15 May 19
S poskytnutými službami advokátskej kancelárie JUDr. Marek Hraška som maximálne spokojná. Profesionalita, rýchlosť, ochota pomôcť... Ak máte problém, neváhajte túto advokátsku kanceláriu kontaktovať!
Adrián Ollík
19:16 24 Apr 19
Judr.Marek Hraska,odporucam,poradil mi a som velmi spokojna z jeho radou,urcite sa na neho este obratim.
Lenka Hacikova
07:02 08 Apr 19
dakujem Vam za radu pomohli ste v tom kam sa mam obratit este raz velke DAKUJEM
Veľmi spokojná so službou, ktorú poskytujte. Na otázky odpovedáte priamo k veci a v krátkej dobe.
03:34 12 Mar 19
Mozem len odporucit, vyborna spolupraca
Lilah Jalilah
Pán doktor Hraška je človek na správnom mieste. Je cítiť, že svoju prácu robí s prehľadom, chuťou, elánom a radosťou. V online poradni reaguje rýchlo, profesionálne a zároveň ľudsky.
Ešte raz Vám, pán doktor, ďakujem za radu a nasmerovanie v riešení mojej dilemy (ÚDZH). Želám Vám veľa klientov, ktorí budú s Vašimi službami spokojní minimálne tak ako ja.
Marianna Csontosova
09:32 02 Feb 19
Veľmi pekne Ďakujem rýchla komunikácia. Zmluva bola spravená podľa mojich požiadaviek 🙂 maximálna spokojnosť !!
10:26 25 Jan 19
Ďakujem veľmi pekne za poradenie, vážim si Vašu odbornú pomoc a samozrejme odporúčam aj iným ľuďom.
06:22 14 Nov 18
Vrátiť sa do Právneho e-§hopu

References: súd 
 súd 
 súd 
 súd 
 Súd 
 súd 
 súd 
 súd